Leza (kutoka Kiingereza laser, akronimi ya fungu la maneno "Light Amplification by Stimulated Emission of Radiation") ni chombo cha kukuza na kushadidisha miali kuelekea upande mmoja kutengeneza mwangaza leza. Kifaa hiki ni maalumu, si kama taa nyingine za kutoa mwangaza na miali yake ina matumizi mengi. Leza ina historia kubwa na ni mojawapo wa nyanja zilizofanyiwa utafiti mkubwa tangu mwaka 1917. Utafiti wa leza umekua kutokana na utafiti wa mnururisho (radiation) na utafiti wa usumakuumeme (electromagnetism). Leza ina matumizi mengi yakiwemo: Burudani - inatumika kwa vifaa vinavyosoma vijisahani rekodi (disc drives) na vifaa zinazotoa miali ya rangi tofautitofauti katika nyumba za burudani Biashara kwa vifaa kama vile vya kupiga chapa, vya kupima joto vya leza, vielekezi leza na vinginevyo Viwandani kutengeneza vifaa vya leza vya kukata, kuchomelea, kupima urefu kidijiti, kutia alama vitu na kuchomea vitu zinazoundwa kwa joto Mawasiliano - kupeperusha mawimbi ya runinga na intaneti Usalama - katika ala za vita hasa tochi za kulenga shabaha katika vifaa vya kivita kama vile bunduki za kisasa, kuelekeza kombora za kisasa Matibabu - kufanya operesheni isiyo ya upasuaji Upodozi - kufanya operesheni zisizo za upasuaji za kubadilisha umbile ili kuongeza urembo kama vile operesheni ya lipo ya leza (ijulikanayo kwa Kiingereza kama "Liposuction") inayopunguza mafuta mwilini.